Blinken: do të vazhdojmë trysninë ndaj Koresë së Veriut
Kryediplomatët e Shteteve të Bashkuara dhe Koresë së Jugut thanë se Koreja e Veriut do të ketë pasoja nëse bën provën e saj të shtatë bërthamore
Kryediplomati i Koresë së Jugut tha të hënën se Koreja e Veriut ka përfunduar përgatitjet për një provë të re bërthamore dhe se vetëm një vendim politik nga udhëheqësit më të lartë të vendit mund ta ndalojë këtë proçes. Pas bisedimeve në Uashington, Sekretari Blinken tha se do të trysnia ndaj regjimit të Phenianit do të vazhdojë derisa ai të ndryshojë drejtim. Pas bisedimeve me Sekretarin e Shtetit Antony Blinken në Uashington, Ministri i Jashtëm i Koresë së Jugut, Park Jin tha se Koreja e Veriut duhet të paguajë çmimin nëse vendos ta kryejë në ditët në vazhdim provën e saj të shtatë bërthamore. , tha zoti Jin. Sekretari Blinken dhe zoti Jin theksuan se dera për negociata do të mbetet e hapur për Korenë e Veriut, pa i vendosur asaj parakushte. Por, Sekretari Blinken përsëriti komentet e ditëve të fundit të disa zyrtarëve amerikanë, duke shprehur keqardhje që Koreja e Veriut vazhdon të injorojë ftesat për dialog. , tha Sekretari Blinken. Të dielën, Koreja e Veriut bëri stërvitje me goditje artilerie drejt detit, tha ushtria e Koresë së Jugut, disa ditë pasi udhëheqësi i Koresë së Veriut, Kim Jong Un, bëri thirrje për shtimin e aftësisë mbrojtëse për t’u përballur me rreziqet e jashtme. Një provë e re bërthamore nga Koreja e Veriut do të ishte e shtata e këtij lloji. Disa ekspertë thonë se Koreja e Veriut ka gjasa ta shfrytëzojë këtë provë për të prodhuar predha që do t’u montohen armëve taktike bërthamore, të destinuara për t’u përdorur ndaj objektivave në Korenë e Jugut.